Isaia 64 | Baebele ya mo Internet | Thanolo ya Lefatshe le Lesha
64 Fa fela o ka bo o ne o gagogantse magodimo, wa fologa,+ mme dithaba tsa roroma+ ka ntlha ya gago, 2 jaaka fa molelo o tlhosetsa ditlharapana, le jaaka molelo o dira gore metsi a bele, gore leina la gago le itsisiwe mo babeng ba gago,+ gore ditšhaba di tle di fuduege+ ka ntlha ya gago! 3 Fa o ne o dira dilo tse di boitshegang+ tse re neng re ka se ka ra di solofela, o ne wa fologa. Dithaba di ne tsa roroma+ ka ntlha ya gago. 4 Mme go tswa bogologolong ga go na le fa e le ope yo o neng a utlwa,+ le fa e le ope go sekega tsebe, le gone ga go leitlho lepe le le boneng Modimo, fa e se wena,+ yo o direlang ene yo o nnang a mo lebeletse.+ 5 O rakane le ene yo o itumelang le yo o dirang tshiamo,+ ba ba nnang ba go gakologelwa mo ditseleng tsa gago.+ Bona! Wena o ne wa galefa,+ fa re ne re ntse re dira boleo+—re le mo go jone ka nako e telele, a mme re tshwanetse go bolokwa?+ 6 Re nna jaaka mongwe yo o seng phepa, rotlhe fela, mme ditiro tsa rona tsotlhe tsa tshiamo di tshwana le seaparo sa dipaka tsa go bona kgwedi;+ mme re tla nyelela jaaka matlhare,+ rotlhe fela, mme ditlolo tsa rona di tla re tsubula fela jaaka phefo.+ 7 Ga go na ope yo o bitsang leina la gago,+ ga go na ope yo o itsosang gore a go tshware; gonne o re fitlhetse sefatlhego sa gago,+ mme o dira gore re gakoloswe+ ke maatla a tlolo ya rona. 8 Mme jaanong, wena Jehofa, o Rraarona.+ Re letsopa,+ wena o Mmopi wa rona wa Letsopa;+ mme rotlhe re tiro ya seatla sa gago.+ 9 O se ka wa galefa mo go feteletseng,+ tlhe Jehofa, gape o se ka wa gakologelwa tlolo ya rona+ ka bosaengkae. Jaanong, bona, tsweetswee: rotlhe re batho ba gago.+ 10 Metse ya gago e e boitshepo+ e fetogile naga. Siona+ o fetogile naga fela, Jerusalema o fetogile kgakgabalo.+ 11 Ntlo ya rona ya boitshepo le bontle,+ e borraaronamogologolwane ba neng ba go baka+ mo go yone, e fetogile sengwe sa go fisiwa mo molelong;+ mme sengwe le sengwe sa dilo tsa rona tse di eletsegang+ se fetogile tshwafalo. 12 A o tla tswelela pele o ithiba mo dilong tseno,+ wena Jehofa? A o tla nna fela o letla gore re bogisiwe mo go feteletseng?+